Mikkelin Pitäjänkirkko

Mikkelin Pitäjänkirkko (vuoteen 2013 Mikkelin maaseurakunnan kirkko) on Mikkelissä sijaitseva puukirkko. Kirkon on suunnitellut arkkitehti Charles Bassi ja se valmistui 1817. Kirkko on Suomen suurimpia puukirkkoja ja malliltaan kaksoisristikirkko, jonka pohjapiirroksessa on kaksi ristiä päällekkäin. Alttaritaulu on Amélie Lundahlin tekemä jäljennös Pierre-Paul Prud’honin maalaamasta taulusta, joka kuvaa Kristusta ristillä.

Kirkko tunnettiin vuoteen 2013 asti Mikkelin maaseurakunnan kirkkona. Maaseurakunnan yhdistyttyä uuteen Mikkelin tuomiokirkkoseurakuntaan kirkko nimettiin Mikkelin Pitäjänkirkoksi.

Hautausmaa ja läheiset rakennukset 
Lähde:

Pitäjännkirkon luoteispuolella sijaitsee hautausmaa sekä itäpuolella kiviaidan ympäröimä 1817 perustettu vanha puistomainen hautausmaa, korkeilla metsäkuusilla ympäröimä puistomainen alue, joka jatkuu Otavankadun eteläiselle puolelle, puisto on perustettu vuonna 1869, alueella sijitsee myös useita vanhoja hautamuistomerkkejä.

Kirkon pohjoispuolella on kirkon itäsuomalaista tapulityyppiä edustava kahdeksankulmainen tapuli joka on Matti Salosen johdolla rakennettu vuonna 1815. 

Kirkkotarhassa kirkon kaakkoispuolella sijaitsee sankarihauta-alue jossa on Kalervo kallion vuonna 1959 suunnittelma pronssinen patsas.

Kirkon lounaispuolella sijaitsee kivinen pitäjänmakasiini joka on vuodelta 1848 joka muutettiin 1959-1960 Suur-Savon museoksi. 

Kirkonmäellä on myös entinen pitäjäntupa, joka toimi aina vuoteen 1912 saakka maalaiskunnan kunnantalona.

Katso myös 
Rouhialan siunauskappeli ja hautausmaa
Mikkelin pitäjän vanha kirkko

Lähteet

Aiheesta muualla 

Pitäjänkirkko
Suomen puiset kaksoisristikirkot
Valtakunnallisesti merkittävät rakennetut kulttuuriympäristöt Suomessa
Kaukola (Mikkeli)
Mikkelin maalaiskunta
Suomen 1810-luvulla rakennetut kirkot